John Parish

**John Parish** (født 1959 i Yeovil i Somerset i England) er en engelsk musiker og plateprodusent, kanskje best kjent for sitt samarbeid med sangeren og låtskriveren PJ Harvey, selv om han også har jobbet med bl.a. Eels, Tracy Chapman og Giant Sand.

På 80-tallet jobbet Parish med bandet Automatic Dlamini der også Harvey var medlem fra 1988&ndash;1991. Automatic Dlamini spilte inn tre plater: *The D is For Drum* (1987), *Here Catch Shouted his Father* (1990, ikke utgitt men tilgjengelig som bootleg) og *From A Diva to a Diver* (1992). I denne perioden startet Parish sin karriere som plateprodusent ved å jobbe med band som The Chesterfields og the Brilliant Corners før han produserte og spilte en rekke instrumenter på Harveys *[[To Bring You My Love]]* i 1995.

Parish turnerte med Harvey i 1995, og i 1996 spilte de inn *[[Dance Hall at Louse Point]]* sammen. I 1997 produserte han 16 Horsepowers album *[[Low Estate]]*. I samme periode spilte han på PJ Harveys neste album, *[[Is This Desire?]]*, som ble gitt ut i 1998 og skrev filmmusikken til den belgiske regissøren Patrice Toyes film *[[Rosie]]*. Filmmusikken ble sluppet som CD i 1998, og han turnerte med denne musikken under sitt eget navn, sammen med en besetning på sju mann, i 1999.

Det påfølgende året produserte han Giant Sands album *[[Chore of Enchantment]]* og hadde en gjesteopptreden på Goldfrapps album *[[Felt Mountain]]*. Han fulgte opp dette med å komponere for Eels' album *[[Souljacker]]* i 2001 og produsere album for Sparklehorse og Tracy Chapman. Parish har jobbet med en rekke europeiske artister, bl.a. den franske sangeren Dominique A, den belgiske popgruppen Thou, sveitsiske Magic Rays og flere italienske band som f.eks. After Hours, Cesare Basile og den italienske divaen Nada.

Samtidig har han også spilt inn og turnert med sin egen musikk. Han jobbet sammen med en besetning på elleve musikere, inkludert Portisheads Adrian Utley, på sitt eget album *How Animals Move* fra 2002, og med en besetning på fire italienske og franske musikere på albumet *Once Upon A Little Time* fra 2005. I 2006 returnerte han til studio sammen med PJ Harvey for å jobbe med albumet *[[White Chalk]]* og de har nok et samarbeidsalbum på trappene for 2008.

## Utvalgt diskografi
### Som soloartist
* *Once Upon A Little Time*, 2005
* *How Animals Move*, 2002
* *Rosie*, 2000

### Andre utgivelser
* PJ Harvey &ndash; *[[To Bring You My Love]]* (1995): Produsent, gitar, orgel, perkusjon, trommer
* John Parish og Polly Jean Harvey &ndash; *[[Dance Hall at Louse Point]]* (1996): Produsent, forskjellige instrumenter
* Spleen &ndash; *Soundtrack To Spleen* (1997): Komponist, gitar, trommer
* 16 Horsepower &ndash; *[[Low Estate]]* (1997): Produsent, forskjellige instrumenter
* PJ Harvey &ndash; *[[Is This Desire?]]* (1998): Forskjellige instrumenter
* Spleen &ndash; *Little Scratches* (1998): Komponist, gitar, perkusjon
* Giant Sand &ndash; *Chore of Enchantment* (2000): Produsent
* Goldfrapp &ndash; *[[Felt Mountain]]* (2000) : Gitar, trommer
* Eels &ndash; *[[Souljacker]]* (2001): Produsent, komponist, forskjellige instrumenter
* Dominique A &ndash; *Auguri* (2001): Produsent, forskjellige instrumenter
* Morning Star &ndash; *My Place in The Dust* (2001): Produsent
* Sparklehorse &ndash; *[[It's a Wonderful Life (album)|It's a Wonderful Life]]* (2001): Medprodusent, forskjellige instrumenter
* Tracy Chapman &ndash; *Let it Rain* (2002): Produsent
* Thou &ndash; *I like Girls in Russia* (2004): Produsent
* Morning Star &ndash; *The Opposite is True* (2004): Produsent
* Jennie DeVoe &ndash; *Fireworks and Karate Supplies*: Produsent
* Nada &ndash; *Tutto l'amore che mi manca* (2004): Produsent
* M. Ward &ndash; *Transistor Radio* (2005)
* Dionysos (band) &ndash; *[[Monsters in Love]]* (2005): Produsent
* PJ Harvey &ndash; *[[White Chalk]]* (2007): Produsent
* Tom Brosseau &ndash; *Cavalier* (2007): Produsent
* After Hours &ndash; *I Milanesi Ammazzano il sabato (14 ricette di quotidiana macabra felicità)* (2008): Medprodusent
* Jennie DeVoe &ndash; *Untitled Fourth Studio Album*:  Produsent

## Referanser


## Eksterne lenker
* 
* 
* 
*